Η δράση του αυτόνομου νευρικού συστήματος στην καρδιά δυτών αυτόνομης κατάδυσης
Creators: name: Στούμπος-Λεονταρίδης, Μιχαήλ Ηλία
Publisher: name: Aristotle University of Thessaloniki
Year: 2013
Subjects: Παρασυμπαθητικό Νευρικό Σύστημα
Συμπαθητικό Νευρικό Σύστημα
Υποβρύχιες δραστηριότητες
Parasympathetic nervous system
Sympathetic nervous system
Underwater activities

description: Είναι γνωστό ότι η δράση του παρασυμπαθητικού νευρικού συστήματος αυξάνεται κατά τη διάρκεια της αυτόνομης υποβρύχιας δραστηριότητας. Ωστόσο, δεν υπάρχουν ερευνητικά δεδομένα που να αφορούν τις χρόνιες προσαρμογές στη δράση του αυτόνομου νευρικού συστήματος στην καρδιά δυτών αυτόνομης κατάδυσης. Σκοπός της παρούσας μελέτης ήταν να καταγράψει και να εκτιμήσει την επίδραση της συστηματικής αυτόνομης καταδυτικής δραστηριότητας στη λειτουργία του αυτόνομου νευρικού συστήματος στην καρδιά δυτών. Η έρευνα περιελάμβανε 45 ενήλικες άρρενες, εκ των οποίων τελικά συμμετείχαν 41. Το δείγμα διαχωρίστηκε σε 3 ομάδες, 13 επαγγελματίες δύτες (ομάδα Α), 15 δύτες αναψυχής (ομάδα Β) και 13 άτομα με καθιστικό τρόπο ζωής αποτέλεσαν την ομάδα ελέγχου (ομάδα Γ). Όλοι οι συμμετέχοντες υποβλήθηκαν σε ανθρωπομετρικές εξετάσεις, σε μέτρηση αρτηριακής πίεσης και σε 24ωρη συνεχή καταγραφή του καρδιακού ρυθμού με τη μέθοδο Holter για τη μελέτη και αξιολόγηση της μεταβλητότητας της καρδιακής συχνότητας (HRV), η οποία αποτελεί έναν αξιόπιστο δείκτη της δράσης του αυτόνομου νευρικού συστήματος στην καρδιά. Από τα αποτελέσματα της 24ωρης καταγραφής του ρυθμού καταγράφηκε η ελάχιστη, η μέση και η μέγιστη καρδιακή συχνότητα, καθώς και οι δείκτες της HRV, τόσο στο πεδίο του χρόνου (SDNN, SDANN, SDNNindex, Mean HR, R-R mean, r MSSD, p NN&gt;50%), όσο και στο πεδίο των συχνοτήτων (Total Power, VLF, LF Power, LF nu, HF Power, HFnu, LF Power/HF Power, LFnu/HFnu). Από τα αποτελέσματα διαπιστώθηκε ότι οι επαγγελματίες δύτες είχαν σημαντικά μικρότερη μέση και ελάχιστη καρδιακή συχνότητα, συγκριτικά με τους δύτες αναψυχής κατά 15,3% (p&lt;0,05) και 18,3% (p&lt;0,05) καθώς και με την ομάδα ελέγχου κατά 20,7% (p&lt;0,05) και 19,0% (p&lt;0,05), αντίστοιχα. Αναφορικά με τη HRV, η ομάδα Α βρέθηκε να έχει σημαντικά αυξημένες τιμές στους δείκτες SDNN και SDNN index κατά 27,7% και 21,3% συγκριτικά με την ομάδα Β και κατά 23,5% και 23,8% σε σύγκριση με τη Γ, αντίστοιχα (p&lt;0,05). Επιπλέον, στο πεδίο του χρόνου, βρέθηκε ότι οι επαγγελματίες δύτες είχαν σημαντικά μεγαλύτερους τους δείκτες SDANN και pNN50 κατά 36,2% και 63,5% σε σύγκριση με τους δύτες αναψυχής, αντίστοιχα (p&lt;0,05). Από την ανάλυση της HRV στο πεδίο των συχνοτήτων βρέθηκαν σημαντικά αυξημένες τιμές μόνο στο Total Power και στο VLF στους επαγγελματίες δύτες συγκριτικά με τους δύτες αναψυχής κατά 109,1% και 90,9%, αντίστοιχα και την ομάδα ελέγχου κατά 115,3% και 126%, αντίστοιχα (p&lt;0,05). Οι δύτες αναψυχής δεν παρουσίασαν στατιστικά σημαντικές διαφορές με την ομάδα ελέγχου σε κανένα δείκτη. Επίσης, στην ομάδα Α διαπιστώθηκε σημαντικά αρνητική συσχέτιση μεταξύ των χρόνων ενασχόλησης με τις καταδύσεις και τους δείκτες SDNN (r = -0,56, p&lt;0,05) και SDANN (r = -0,57 p&lt;0,05). Συμπερασματικά, λοιπόν, διαπιστώνεται ότι οι επαγγελματίες δύτες αυτόνομης κατάδυσης έχουν σημαντικές προσαρμογές του αυτόνομου νευρικού συστήματος με αύξηση της χρόνιας δράσης του συμπαθητικού και κυρίως του παρασυμπαθητικού νευρικού συστήματος στην καρδιά. Διαφορές σε δείκτες της HRV υπήρχαν και μεταξύ των δυτών αναψυχής και της ομάδας ελέγχου, αλλά στην πλειοψηφία τους δεν ήταν σημαντικές. Οι χρόνιες προσαρμογές του αυτόνομου νευρικού συστήματος στην καρδιακή λειτουργία των επαγγελματιών δυτών μπορούν να αποδοθούν στην τακτική τους έκθεση σε υπερβαρικό περιβάλλον, στην ένταση της υποβρύχιας φυσικής δραστηριότητας, στο βάθος κατάδυσης και τη διάρκεια παραμονής σε αυτό.
description: According to the literature, the parasympathetic nervous system is activated during SCUBA diving. However, there is a lack of studies regarding the long term effects of SCUBA diving on the cardiac autonomic nervous system. The aim of this study was to record and to evaluate the effects of SCUBA diving on the cardiac autonomic nervous system activity in divers. Our study included 45 adult males, out of which 41 actually participated. The specimen was divided into 3 groups: 13 professional divers (group A), 15 recreational divers (group B) and 13 non-divers with a sedentary life-style, which served as the control group (group C). All participants underwent measurement of anthropometric parameters, blood pressure and 24hr ambulatory ECG monitoring (Holter) for the evaluation of the heart rate variability (HRV). HRV is a reliable tool for the evaluation of the cardiac autonomic nervous system. Minimum, mean and maximum heart rates were recorded, as well as indices of the time domain (SDNN, SDANN, SDNN index, R-R mean, rMSSD, pNN&gt;50%) and the frequency domain (total power, VLF, LF power, LF nu, HF power, HF nu, LF nu/HF nu and LF Power/HF Power). The results showed that the professional divers had a significantly lower mean and minimum heart rate compared to the recreational divers (by 15.3% and 18.3%, respectively, p &lt; 0,05) and the control group (by 20.7% and 19.0%, respectively, p &lt; 0,05). Group A had significantly higher SDNN index and SDNN indeces, by 21,3% and 27,7% compared to group B and by 23,8% and 23,5% compared to group C, respectively (p &lt; 0,05). Frequency domain analysis showed that Total Power and VLF were significantly elevated in group A, by 109.1% and 90.9% respectively when compared to the recreational divers and by 115.3% and 126%, respectively when compared to the control group (p &lt; 0,05). There was no signifant difference between group B and the control group, in any parameter. Finally, there was a significant negative correlation between the years of diving experience and the SDNN (r = -0.56, p &lt; 0,05) and SDANN (r = -0.57 p &lt;0,05) indices. In conclusion, our study demonstrated that the professional divers showed significant adaptations of the autonomic nervous system with a chronic activation of the Sympathetic Nervous System and especially the Parasympathetic Nervous System of the heart. There were differences in the HRV parameters between the recreational divers and the control group, but they were not significant overall. The findings concerning the activity of the autonomic nervous system in the proffesional divers' group, may be attributed to the repetitive exposure to an hyperbaric environment, the depth of diving, the intensity of underwater activity and the time spent underwater.